b'\n_START_ARTICLE_\nApertium\n_START_SECTION_\nHistorie\n_START_PARAGRAPH_\nApertium opstod som en af maskinovers\xc3\xa6ttelses-l\xc3\xb8sningerne i projektet OpenTrad, som var finansieret af den spanske regering. Det var oprindeligt skabt til at overs\xc3\xa6tte mellem t\xc3\xa6t forbundne sprog, men er senere blevet udvidet til ogs\xc3\xa5 at kunne behandle mere fjerntst\xc3\xa5ende sprogpar. For at udvide med maskinovers\xc3\xa6ttelse af et nyt sprogpar er det blot n\xc3\xb8dvendigt at udvikle de lingvistiske oplysninger (ordb\xc3\xb8ger, regler) i et veldefineret XML-format._NEWLINE_De sprogdata, som er udviklet for Apertium (i samarbejde med Universidade de Vigo, Universitat Polit\xc3\xa8cnica de Catalunya og Universitat Pompeu Fabra) underst\xc3\xb8tter nu (i stabile versioner) sprogene asturiansk, baskisk, bretonsk, bulgarsk, catalansk, dansk, engelsk, esperanto, fransk, galicisk, islandsk, makedonsk, norsk (bokm\xc3\xa5l og nynorsk), occitansk, portugisisk, rum\xc3\xa6nsk, spansk, svensk og walisisk. Den fulde liste fremg\xc3\xa5r af nedenst\xc3\xa5ende tabel._NEWLINE_Adskillige firmaer er ligeledes invelveret i udviklingen af Apertium, herunder Prompsit Language Engineering, Imaxin Software og Eleka Ingeniaritza Linguistikoa._NEWLINE_Projekt har deltaget i Google Summer of Code i 2009 and 2010 og i Google Code-in 2010.'